**Žaliakalnio seniūnija įgyvendindama SVP priemonę 02.05.02.012 Žaliakalnio seniūnijos įtakos stiprinimas skatinant gyventojų bendruomeniškumą vykdė sekančias veiklas:**

***1. Bendruomeninių renginių organizavimas.*** Per einamuosius metus Žaliakalnio seniūnija gerino bendruomeninių renginių organizavimą, ugdė fiziškai aktyvią ir sveiką bendruomenę, organizavo parodas, kultūrinius, sportinius renginius bendruomenei, vykdė šviečiamąsias, prevencines, socialines veiklas.

***Organizuoti renginiai***:

* Tarptautinės Moters dienos paminėjimas Šv. Klaros namuose;
* Lietuvos nepriklausomybės atkūrimo dienos minėjimo renginiai;
* Motinos dienos paminėjimo renginys;
* Susitikimas „Žaliakalnio gyvasis atminties bankas 1945-1960 m.“;
* Paskaita „Lietuviškojo Monmartro istorijos“;
* Žaliakalnio kaimynų šventė;
* Tarptautinės vaikų gynimo dienos šventė „Laimė nuo ausies iki ausies“;
* Šventė „Joninės kitaip“;
* Protų mūšis „Ons truopnē žemaitis īr“ („Jis tikrai yra žemaitis“);
* Renginys Žaliakalnio kaimynų ir jų augintinių diena „Pavizgink uodegą“;
* Žaliakalnio kaimynų ir jų augintinių šventė;
* Meno piknikas;
* Viešas renginys ant Kauno Kristaus Prisikėlimo bažnyčios stogo;
* Senjorų mėnesio renginiai;
* Kalėdinės eglutės įžiebimo šventė;
* Kalėdinė bendruomenės šventė „Žaliakalnio girlianda“;
* Kalėdinė popietė ,, Dalinkimės gerumu ir šviesa kartu‘‘ Šv. Klaros namuose;
* Kalėdinis spektaklis ,,Trolių kalėdinis festivalis“, daugiavaikių, mažas pajamas gaunančių šeimų vaikams;
* Dalyvauta Seniūnijų sporto žaidynėse. Sudarytos įvairių rungčių sportininkų komandos – 8 komandos;
* Parodos;
* šimtamečių seniūnijos gyventojų sveikinimai, kultūros, meno, sporto srityse pasižymėjusių žmonių, saviveiklinių meno kolektyvų, bendruomeninių organizacijų, švietimo ir ugdymo įstaigų pasveikinimai.

***Renginių ir iniciatyvų skaičius – 22***

***Veiklos įgyvendinimui panaudotos lėšos – 1094,63 Eur***

***2. Seniūnijos teritorijos priežiūra.*** Per einamuosius metus Žaliakalnio seniūnija užtikrino ir siekė, kad seniūnijai priskirta teritorija būtų tvarkinga, švari, saugi, tuo tikslu pasitelkė visuomenei naudingos veiklos atlikėjus, bendruomenę, savanorius, organizavo viešųjų teritorijų aplinkos švarinimo talkas, nuolat prižiūrėjo ir organizavo neįtrauktų į nuolatinės priežiūros programą bendrojo naudojimo teritorijų tvarkymą.

***Atlikta:***

* Sutvarkytų objektų skaičius – 17;
* Organizuoti ir atlikti šaligatvių remonto darbai praėjime nuo Taikos pr. iki Dirvos g., J. Žemgulio g. iki Taikos pr.;
* Organizuota ir atliktas Sukilėlių pr. laiptų remontas, įrengti laiptų turėklai;
* Organizuotas lapų, šakų sankaupų išvežimas iš viešųjų erdvių;
* Organizuotas visuomenei naudingos veiklos atlikimas, VNV atlikėjai pasitelkti viešųjų teritorijų priežiūrai ir tvarkymui;
* Organizuota ir pašalinti nelegalūs sąvartynai, gaisro padariniai;
* Organizuotos aplinkos tvarkymo talkos – 8;
* Inicijuotas ant valstybinės žemės stovinčių nelegalių statinių šalinimas – pašalinti 5 statiniai (metaliniai garažai, kioskas – paviljonas). Likviduota metalinių garažų bendrija „Lazūnai“, nugriauta apie 300 metalinių garažų;
* Įrengtos šunų ekskrementų surinkimo dėžės – 7;
* Vykdant Žaliakalnio seniūnijos įvažiuojamųjų kelių į gyvenamuosius kvartalus remonto darbų programą atlikti paprastojo remonto darbai – suremontuoti 5 įvažiavimai;
* Per einamuosius metus teikti siūlymai Savivaldybės administracijos padaliniams dėl atliekų tvarkymo, aplinkos priežiūros, medžių genėjimo ir kirtimo, Sosnovskio barščių naikinimo, kelio ženklų įrengimo – atstatymo, bendrojo naudojimo teritorijų apšvietimo;
* Inicijuotas nenaudojamų, techniškai netvarkingų automobilių šalinimas iš viešų erdvių – pašalinta 14 automobilių;
* Nustatyta apleistų, neprižiūrimų, nenaudojamų pastatų ir žemės sklypų – įspėti 105 žemės sklypų savininkai; po įspėjimo susitvarkė – 81; padidintas žemės mokestis taikytas – 24 žemės sklypams; įspėti 38 apleisto ir nekilnojamojo turto savininkai; padidintas nekilnojamojo turto mokestis taikytas – 3 statiniams;
* Dalyvauta komisijose ir patikrinimuose – 29;
* Vykdyta statinių techninės priežiūros kontrolė, organizuoti patikrinimai – 152.

***Veiklos įgyvendinimui panaudotos lėšos – 7754,59 Eur***

***3. Gyventojų dalyvavimo vietos savivaldos procese skatinimas.*** Vystė seniūniją, kaip modernų, šiuolaikišką administracinį centrą, plečiantį betarpišką aptarnavimą, orientuotą į klientą, ir skatinantį gyventojų įsitraukimą į vietos savivaldos procesus, tuo tikslu skatino bendruomenę dalyvauti miesto valdyme, savivaldos institucijų sprendimų priėmimo procesuose, skatino gyventojus naudotis e. paslaugomis sudarė ir padėjo organizuoti išplėstines seniūnaičių sueigas, konsultavo projektų vykdytojus, įgyvendinant Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonę „remti bendruomeninę veiklą savivaldybėse“.

***Atlikta:***

* Organizuotos sueigos, susitikimai, susirinkimai – 12;
* Organizuoti seniūnaičių rinkimai;
* Organizuotas Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „remti bendruomeninę veiklą savivaldybėse“ įgyvendinimas. Priemonės įgyvendinimui Žaliakalnio seniūnijoje skirtos valstybės biudžeto lėšos – 16 869,89 Eur; Nepanaudotos lėšos – 730,00 Eur;
* Įgyvendintas bendruomenės centro „Žaliakalnio aušra“ projektas „Burti ir vienyti: Žaliakalnio bendruomenės stiprinimas ir sociokultūrinis ugdymas“ ir panaudotos valstybės biudžeto lėšos – 9965,00 Eur;
* Įgyvendintas Rimanto Šerniaus teniso akademijos projektas „Sveikesnio gyvenimo pradžia 2019“ ir panaudotos valstybės biudžeto lėšos – 2688,00Eur;
* Įgyvendintas Labdaros ir paramos fondo „Gyvenimo vartai“ projektas „Kalėdinis kartų solidarumo maratonas „Jaunimas senjorams““ ir panaudotos valstybės biudžeto lėšos – 1286,89 Eur;
* Įgyvendintas Onkologinėmis ligomis sergančių moterų draugijos „Eivena“ projektas „Pagalba Žaliakalnio onkologinėmis ligomis sergančioms moterims ir jų artimiesiems“ir panaudotos valstybės biudžeto lėšos – 2200,00 Eur.

***Priemonei Žaliakalnio seniūnijos įtakos stiprinimas skatinant gyventojų bendruomeniškumą 2019 metais skirtos lėšos – 10000 Eur . 1000 Eur gražinta į biudžetą.***

***Įsisavintos lėšos – 8849,22 Eur***

***Nepanaudotos lėšos – 150,78 Eur***

***2019 metais vykdyta veikla:***

* Gauta gyventojų skundų, prašymų, pasiūlymų – 488;
* Gauta juridinių asmenų raštų – 296;
* Nagrinėti gyventojų, įmonių, įstaigų ir organizacijų prašymai, skundai, pasiūlymai ir priimti sprendimai (parengti atsakymai) – 1023;
* Faktinę padėtį patvirtinančių dokumentų išdavimas – 34;
* Parengti veiklos dokumentai, aktai, protokolai – 213;
* Parengti vidaus susirašinėjimo dokumentai – 95;
* Parengtos sutartys su visuomenei naudingos veiklos atlikėjais – 99;
* Parengti seniūno įsakymai veiklos klausimais – 20;
* Išduota pažymų apie šeimos sudėtį ir gyvenamąją vietą – 1722;
* Deklaruota asmenų gyvenamoji vieta – 1133;
* Deklaruotas asmenų išvykimas iš LR – 102;
* Priimta sprendimų dėl deklaravimo duomenų keitimo, taisymo ir naikinimo – 126;
* Įtraukta į GVNA apskaitą – 96;
* Išduota pažymų apie įtraukimą į GVNA apskaitą – 88;
* Naudojantis e. paslaugomis gauti ir įvykdyti prašymai – 227;
* Priimti sprendimai (atlikti patikrinimai) dėl kasinėjimo darbų užbaigimo – 186;
* Atlikta notarinių veiksmų – 157;
* Išduota gyventojų charakteristikų – 32;
* Registruotos sąskaitos faktūros – 11;
* Bendradarbiauta su Labdaros ir paramos fondu „Maisto bankas“, organizuojant socialines akcijas –6;
* Pateikta informacinių straipsnių seniūnijos internetinėje svetainėje – 218;
* Parengta ir struktūriniame padalinyje registruota dokumentų – 5146.

***Viešosios tvarkos palaikymas:***

2019 metais, rūpinantis gyventojų saugumu ir saugia gyvenamąja aplinka kartu su Žaliakalnio bei Centro policijos komisariatais, Kauno apskr. bendruomenės pareigūnais, bendruomenių centrais, Žaliakalnio seniūnaičiais buvo vykdoma:

* vykdant smurto, socialinių įgūdžių stokos, nepriežiūros prevenciją, kartu su Socialinių paslaugų centro darbuotojais lankytasi probleminėse, socialinę atskirtį, riziką patiriančiose šeimose, dalyvauta svarstymuose, komisijose, siekiant užtikrinti saugią aplinką šiose šeimose gyvenantiems vaikams bei namiškiams;
* vykdant gaisrų prevenciją, bendradarbiauta su Kauno miesto priešgaisrine gelbėjimo tarnyba, nustatant apleistų pastatų savininkus, įrengiant dūmų detektorius (gyvenamosiose patalpose įrengta 30 dūmų detektorių);
* siekiant sumažinti benamių kačių populiaciją viešose erdvėse buvo parinktos, patvirtintos ir įrengtos benamių kačių šėrimo vietos;
* kartu su bendruomenės pareigūnais, seniūnaičiais dalyvauta reiduose dėl namų valdose įrengtų nelegalių sąvartynų likvidavimo, dėl buitinių konfliktų sprendimo;
* siekiant patikrinti bendruomenės budrumą ir tinkamą turto apsaugą, kartu su bendruomenės pareigūnais dalyvauta prevencinėje priemonėje „Gyventojau, tinkamai pasirūpink savo turto apsauga“;
* Suorganizuoti susitikimai – aptarimai su Kauno apskrities bendruomenės pareigūnais;
* Organizuotos daiktų ženklinimo akcijos.